ஆதிவாசிகளின் வளர்ச்சிக்கு கல்வி, வேலைவாய்ப்பு, நிர்வாக சீர்திருத்தம் என்பனவற்றை முன்மொழிந்தார் ஃபூரர். இவற்றின் மூலம் அவர்களை வளர்ச்சி பெறச் செய்யமுடியும் என்றும் நம்பினார். ஆதிவாசிகள் நிலையை மேம்படுத்தும் நோக்கிலான நான்கு அறிக்கைகளை நிஜாம் அரசிடம் அவர் வழங்கினார். அத்துடன் கோண்ட்டுகளுக்கும் நிஜாம் அரசுக்கும் இடையே சந்து செய்விப்பவராகவும் செயல்பட்டார். கோண்ட்டுகளின் விடுதலைக்கு, கல்வியை அவர் வலியுறுத்தினார். அவர்களது தொன்மையான வாழ்க்கை முறையில் இருந்து விடுபட மட்டுமின்றி, நிலத்தைக் கவரும் வேட்கை கொண்ட சாதி இந்துக்களிடம் இருந்து தம்மைப் பாதுகாத்துக் கொள்ளவும் கல்வி அவசியம் என்பது அவரது கருத்தாகும். கல்வி இன்மையால் கோண்ட்டுகள் எதிர்கொள்ளும் இன்னல்களைத் தம் சுயசரிதையில் பின்வருமாறு வகைப்படுத்தியுள்ளார்.